text:
1675/2017. (IX. 21.) Korm. határozata a 2016. budapesti IRONMAN 70.3 nemzetközi triatlonversennyel kapcsolatosan megítélt állami támogatás felhasználása kapcsán szükséges kormányzati intézkedésekről.
A Kormány
 1. megállapítja, hogy a  2016. évi budapesti IRONMAN 70.3 nemzetközi triatlonverseny, a  2016. évi Magyar Triatlon
Szövetség kiemelt nemzetközi triatlonversenyei, a  2017. évi ITU Világkonferencia és a  2016. évi Tour de Hongrie
nemzetközi országúti kerékpáros körverseny megrendezéséhez szükséges kormányzati intézkedésekről szóló
1378/2016. (VII. 21.) Korm. határozat 2.  pont a)  alpontjában foglalt feladat végrehajtása érdekében a  rendkívüli
kormányzati intézkedésekre szolgáló tartalékból történő előirányzat-átcsoportosításról, a  2015. évi költségvetési
maradványok egy részének felhasználásáról és egyes Korm. határozatok módosításáról szóló 1438/2016. (VIII. 17.)
Korm. határozat 1. pont b) alpontja szerinti forrás a Magyar Triatlon Szövetség részére biztosításra került;
2. felhívja az emberi erőforrások miniszterét, hogy a támogatás célszerű felhasználása kapcsán szükséges valamennyi
intézkedést tegye meg, ennek eredménytelensége esetén haladéktalanul kezdeményezze az állami támogatásnak
– az erről szóló szerződésben rögzített feltételekkel és módon történő – visszafizetését.
Felelős: emberi erőforrások minisztere
Határidő: 2017. november 10.
Orbán Viktor s. k.,
 miniszterelnök


type: legislation

jurisdiction: Hungary

text:
1265/2010. (XII. 3.) Korm. határozata a Magyar Köztársaságnak a Nemzetközi Mezőgazdasági Fejlesztési Alapot létrehozó Megállapodás részes államává váláshoz szükséges bejelentésről.
A Kormány 1. egyetért azzal, hogy a Magyar Köztársaság a bemutatott szövegű, a Nemzetközi Mezőgazdasági Fejlesztési Alapot
létrehozó Megállapodás (a továbbiakban: Megállapodás) részes államává váljon;
2. felhatalmazza a külügyminisztert vagy az általa kijelölt személyt, hogy a Megállapodás 3. cikke 2. bekezdésének
(b) pontjában meghatározottak szerint a Magyar Köztársaság részes állammá válásához szükséges csatlakozás
jóváhagyása iránti kérelmet (a továbbiakban: Kérelem) kiküldje;
3. elfogadja a Megállapodás kihirdetéséről szóló törvénytervezetet, és elrendeli a Kérelem jóváhagyását tartalmazó
jegyzék kézhezvételét követően annak az Országgyűléshez történő haladéktalan benyújtását. A törvényjavaslat
előadójának a Kormány a vidékfejlesztési minisztert jelöli ki;
4. elrendeli, hogy a vidékfejlesztési miniszter a Megállapodáshoz történő csatlakozás önkéntes hozzájárulásának
forrásaként:
a) különítsen el a 2013-as költségvetési évre – a 2013–2016-os ún. feltöltési időszakra jóváírható – 100 000 USD-nek
megfelelő forint összeget a központosított bevételek fejezeti kezelésű előirányzatról,
b) biztosítson a következő évekre az ország gazdasági-pénzügyi helyzetétől függő mértékű további önkéntes
hozzájárulást. Orbán Viktor s. k.,
miniszterelnök


text:
296/2017. (X. 10.) Korm. rendelete a Budapest VI. kerület, Hunyadi téri vásárcsarnok rekonstrukciójával összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról.
A Kormány
a nemzetgazdasági szempontból kiemelt jelentőségű beruházások megvalósításának gyorsításáról és egyszerűsítéséről szóló
2006. évi LIII. törvény 12. § (5) bekezdés a), d), e) és f ) pontjában,
a 3.  § (1)  bekezdés a)  pontja és a  3.  § (2)  bekezdése tekintetében az  épített környezet alakításáról és védelméről szóló
1997. évi LXXVIII. törvény 62. § (1) bekezdés 17. pontjában, valamint a kulturális örökség védelméről szóló 2001. évi LXIV. törvény
93. § (1) bekezdés b) pontjában,
a 3.  § (1)  bekezdés b)  pontja tekintetében az  épített környezet alakításáról és védelméről szóló 1997. évi LXXVIII. törvény
62. § (1) bekezdés 16. pont 16.2. alpontjában és 17. pontjában,
a 3.  § (1)  bekezdés c) és d)  pontja tekintetében a  településkép védelméről szóló 2016. évi LXXIV. törvény 12.  § (1)  bekezdés
c) pontjában
kapott felhatalmazás alapján, az  Alaptörvény 15.  cikk (1)  bekezdésében meghatározott feladatkörében eljárva a  következőket
rendeli el:
1. § (1) A  Kormány nemzetgazdasági szempontból kiemelt jelentőségű üggyé nyilvánítja a  Budapest VI. kerület, Hunyadi
téri vásárcsarnok rekonstrukciójára irányuló, az  ingatlan-nyilvántartás szerinti Budapest 29451 helyrajzi számon
nyilvántartott, természetben a  Budapest VI. kerület, Hunyadi tér 4–5. szám alatti ingatlanon megvalósuló
beruházással összefüggő, az 1. mellékletben felsorolt közigazgatási hatósági ügyeket.
(2) Az (1) bekezdés alkalmazásában a beruházással összefüggőnek kell tekinteni mindazokat a közigazgatási hatósági
ügyeket, amelyek az  (1)  bekezdés szerinti beruházás megvalósításához, használatbavételéhez és üzemeltetésének
beindításához szükségesek.
2. § (1) Az  ügyfélnek az  eljárás megindítása előtt benyújtott kérelmére az  1.  § (1)  bekezdése szerinti közigazgatási
hatósági ügyekben a  szakhatóság – a  hatóság határozatának meghozataláig felhasználható – előzetes
szakhatósági állásfoglalást ad ki azzal, hogy a kérelemhez benyújtott előzetes szakhatósági hozzájárulást a hatóság
a közigazgatási hatósági eljárás és szolgáltatás általános szabályairól szóló 2004. évi CXL. törvény 44. § (8) bekezdése
szerint használja fel.
(2) Az  1.  § (1)  bekezdése szerinti közigazgatási hatósági ügyekben – az  előzetes vizsgálati eljárás, a  környezeti
hatásvizsgálati eljárás, valamint a  természetvédelmi hatósági eljárás kivételével, vagy ha jogszabály rövidebb
határidőt nem állapít meg – az ügyintézési határidő tizenöt nap.
(3) Az 1. § (1) bekezdése szerinti közigazgatási hatósági ügyekben – ha jogszabály rövidebb határidőt nem állapít meg –
a szakhatósági eljárásokra vonatkozó ügyintézési határidő nyolc nap, környezetvédelmi és természetvédelmi tárgyú
szakhatósági közreműködés esetén tizenöt nap.
(4) Az 1. § (1) bekezdése szerinti közigazgatási hatósági ügyekben hozott elsőfokú határozat elleni fellebbezést soron
kívül, de legfeljebb tíz napon belül el kell bírálni.
(5) Az  1.  § (1)  bekezdése szerinti közigazgatási hatósági ügyekben hozott döntés fellebbezésre tekintet nélkül
végrehajtható.
3. § (1) Az 1. § (1) bekezdése szerinti beruházással összefüggésben
a) az örökségvédelmi hatóság az  összevont örökségvédelmi hatósági engedélyezési eljárás elvi
örökségvédelmi keretengedélyezési szakaszában vagy az  örökségvédelmi szakhatósági eljárásban, továbbá
az  örökségvédelmi szakkérdések vizsgálata során tizenöt napos határidő kitűzésével kikéri a  Műemléki
Tanácsadó Testület szakértői véleményét,
b) építészeti-műszaki tervtanácsi véleményt nem kell beszerezni,
c) településképi véleményezési eljárást nem kell lefolytatni, és
d) településképi bejelentési eljárásnak nincs helye.
(2) Az  (1)  bekezdés a)  pontja szerinti esetben a  Műemléki Tanácsadó Testület szakértői véleménye meghozatalának
késedelme vagy elmaradása az építési és örökségvédelmi engedély kiadását nem érinti.
4. § A Kormány az  1.  § (1)  bekezdése szerinti kiemelt jelentőségű ügyekben koordinációs feladatokat ellátó
kormánymegbízottként a Budapest Főváros Kormányhivatalát vezető kormánymegbízottat jelöli ki.
5. § (1) Ez a rendelet – a (2) bekezdésben meghatározott kivétellel – a kihirdetését követő napon lép hatályba.
 (2) A 7. § 2018. január 1-jén lép hatályba.
6. § E rendelet rendelkezéseit a hatálybalépésekor folyamatban lévő közigazgatási hatósági ügyekben is alkalmazni kell.
7. § Hatályát veszti a 2. § (1), (4) és (5) bekezdése.
Orbán Viktor s. k.,
 miniszterelnök


text:
47/2013. (VI. 5.) OVB határozata.  Az Országos Választási Bizottság – 2013. május 28-án megtartott ülésén – a választási eljárásról szóló 1997. C. törvény (a továbbiakban: régi Ve.) 124/A. § (3) bekezdés b) pontjában foglalt hatáskörében eljárva B. Z. magánszemély (a továbbiakban: beadványozó) által benyújtott országos népszavazási kezdeményezés tárgyában meghozta a következő
határozatot: Az Országos Választási Bizottság az aláírásgyűjtő ív mintapéldányának hitelesítését megtagadja.
A határozat ellen – a  Magyar Közlönyben való közzétételét követő 15 napon belül – a  Kúriához címzett kifogást
lehet benyújtani az Országos Választási Bizottságnál (1051 Budapest, Arany J. u. 25; levélcím: 1357 Budapest, Pf. 2;
fax: 06-1-7950-143). A bírósági eljárásban az ügyvédi képviselet kötelező. A  jogi szakvizsgával rendelkező személy
saját ügyében ügyvédi képviselet nélkül is eljárhat. A bírósági eljárás nem tárgyi illetékmentes. Az  illeték mértéke
15 000 Ft. A kifogás benyújtóját tárgyi illetékfeljegyzési jog illeti meg.
Indokolás I. Beadványozó 2013. május 16-án aláírásgyűjtő ív mintapéldányát nyújtotta be az  Országos Választási Bizottsághoz
az  országos népszavazásról és népi kezdeményezésről szóló 1998. évi III. törvény (a  továbbiakban: Nsztv.) 2.  §-a
szerinti hitelesítés céljából. Az aláírásgyűjtő íven a következő szerepelt:
„Egyetért-e Ön azzal, hogy az  a  személy, aki a  2013-évben kiírt „Nyilvános koncessziós pályázati kiírás dohánytermék
kiskereskedelmi jogosultság átengedésére” című pályázaton nyert és anyagi támogatást nyújt politikai pártot támogató
alapítványnak, bűntettet követ el és húsz évig terjedő szabadságvesztéssel büntetendő?”
Magyarország Alaptörvénye (a  továbbiakban: Alaptrövény) 8. cikk (3) bekezdés a) pontja rögzíti, hogy „Nem lehet
országos népszavazást tartani az Alaptörvény módosítására irányuló kérdésről.”
A fiatalkorúak dohányzásának visszaszorításáról és a  dohánytermékek kiskereskedelméről szóló 2012. évi
CXXXIV.  törvény (a  továbbiakban: Fdvtv.) előírásai alapján történt a  „Nyilvános koncessziós pályázati kiírás
dohánytermék kiskereskedelmi jogosultság átengedésére” című pályázat kiírása és elbírálása, így a  pályázatot
benyújtó és azon nyertes személyek az  Fdvtv. követelményeinek eleget téve szerezhettek jogosultságot
dohánytermék kiskereskedelmi forgalmazására. Az  Fdvtv. előírásai között nem szerepel olyan feltétel, amely azt
szabályozná, hogy a nyertes pályázók kinek és milyen összegben nyújthatnak támogatást.
A pártok működéséről és gazdálkodásáról szóló 1989. évi XXXIII. törvény (a  továbbiakban: Párttv.) IV/A. fejezete
szabályozza, a  párt működését segítő, tudományos, ismeretterjesztő, kutatási, oktatási tevékenységet végző
alapítvány részére kik és milyen feltételekkel nyújthatnak támogatást. A  Párttv. előírásai között nincs olyan
előírás, mely egyes személyeket azért zárna ki a támogatok köréből, mert a „Nyilvános koncessziós pályázati kiírás
dohánytermék kiskereskedelmi jogosultság átengedésére” című pályázaton nyertek.
Az Alaptörvény B) cikk (1) bekezdése rögzíti, hogy „Magyarország független, demokratikus jogállam.” Az Országos
Választási Bizottság álláspontja szerint a  demokratikus jogállam egyik jellemzője a  jogbiztonság, és annak
érvényesülése.
A bűncselekménnyé nyilvánításnak és büntetéssel fenyegetésnek alkotmányos indokon kell alapulnia:
szükségesnek, arányosnak és végső soron igénybevettnek kell lennie. Az Országos Választási Bizottság álláspontja
szerint a  kezdeményezésben szereplő kérdés nem felel meg az  alkotmányos büntetőjog fenti követelményének.
A  Bizottság álláspontja szerint a  kérdésben megjelölt büntetni kívánt cselekmény, a  hozzá rendelni kívánt
szankció és a  kettő közötti összefüggés nem felel meg a  fentiekben megfogalmazott alkotmányos büntetőjog
követelményének. Ennek következtében a  kérdés tiltott tárgykört, az  Alaptörvény 8.  cikk (3)  bekezdés a)  pontját
érintené.
Egyes személyek azzal, hogy egyrészt a  „Nyilvános koncessziós pályázati kiírás dohánytermék kiskereskedelmi
jogosultság átengedésére” című pályázaton nyertek, másrészt azzal, hogy a  jövőben pártok részére támogatást
nyújtanak mindkét esetben jogszerűen járnak el, így azok miatt büntetőjogi felelősség megállapításának nincs
helye, mert az sértené a demokratikus jogállam alaptörvényi előírását.
Az Országos Választási Bizottság álláspontja szerint fentiek alapján egyértelmű, hogy eredményes népszavazás
esetén az  Alaptörvény demokratikus jogállamra vonatkozó előírásának módosítása lenne szükséges ahhoz, hogy
a kezdeményezésben szereplő cselekmények miatt büntetőjogi szankció kerüljön megállapításra.
Fentiek alapján megállapítható, hogy az Nsztv. 10. § b) pontja alapján a kérdésben nem lehet országos népszavazást
tartani, egy eredményes népszavazás az Alaptörvény módosítását tenné szükségessé, mely azonban az Alaptörvény
hivatkozott rendelkezése alapján tiltott tárgykörnek minősül.
II. A határozat az  Alaptörvény B)  cikk (1)  bekezdésén, 8.  cikk (3)  bekezdés a)  pontján, az  Nsztv. 2.  §-án, a  10.  §
b) pontján, a választási eljárásról szóló 2013. évi XXXVI. törvény 349. § (1) bekezdés c) pontján, az Fdvtv. és a Párttv.
IV/A. fejezete előírásain, a  jogorvoslatról szóló tájékoztatás a  régi Ve. 130.  §-ának (1)  bekezdésén, az  illetékekről
szóló tájékoztatás az 1990. évi XCIII. törvény 37. § (1) bekezdésén, 39. § (3) bekezdés d) pontján, 42. § (1) bekezdés
g) pontján, valamint a 62. § (1) bekezdés s) pontján alapul.
Dr. Bordás Vilmos s. k.,
 az Országos Választási Bizottság elnöke


text:
45/2013. (XI. 15.) ORFK utasítása az intranethálózat működtetéséről, valamint az Internet és elektronikus levelezési rendszer rendőrségi igénybevételének szabályairól.
A jogalkotásról szóló 2010. évi CXXX. törvény 23. § (4) bekezdés c) pontjában, valamint a Rendőrségről szóló 1994. évi XXXIV. törvény
6. § (1) bekezdés b) pontjában kapott felhatalmazás alapján az Internetnek az általános rendőrségi feladatok ellátására létrehozott
szerv általi igénybevétele és az intranet, valamint az egyes hálózati szolgáltatások működtetésével kapcsolatos feladat- és
hatáskörök, továbbá az elektronikus levelezési rendszer kezelése rendjének meghatározása érdekében kiadom az alábbi utasítást:
I. FEJEZET
ÁLTALÁNOS RENDELKEZÉSEK 1. Hatály 1. Az utasítás hatálya kiterjed
a) az Országos Rendőr-főkapitányságra (a továbbiakban: ORFK);
b) a Készenléti Rendőrségre;
c) a Repülőtéri Rendőr Igazgatóságra;
d) a Bűnügyi Szakértői és Kutatóintézetre;
e) a Központi Gazdasági Ellátó Igazgatóságra;
f ) a megyei (fővárosi) rendőr-főkapitányságokra;
g) a rendőrkapitányságokra és a határrendészeti kirendeltségekre
(a továbbiakban együtt: rendőri szervek).
2. Értelmező rendelkezések 2. Az utasítás alkalmazásában
a) belső funkcionális e-mail cím: kizárólag a rendőri szervek belső hálózatán keresztül elérhető, a rendőri szervek
egymás közti hivatalos kapcsolattartására szolgáló elektronikus levelezési cím;
b) felhasználó: az Internet, intranet valamely szolgáltatásának igénybevételéhez – a munkaköréhez igazodó –
jogosultsággal rendelkező személy;
c) FTP alapú szolgáltatás: lehetővé teszi két számítógép között fájlok átvitelét, programok, dokumentumok le- és
feltöltését;
d) hálózati rendszeradminisztrátor: az ORFK Gazdasági Főigazgatóság Informatikai Infrastruktúra Üzemeltetési
Főosztály (a továbbiakban: ORFK GF IIÜF) vezetője;
e) hálózati szolgáltatások: számítógépes munkahelyről igénybe vehető, helyi hálózati intranetről elérhető
szerverszolgáltatások, amelyek hálózati forgalommal járnak;
f ) intranethálózat: a rendőri szervek belső, önálló számítógép-hálózata, beleértve a hálózati eszközöket,
szervereket, általános célú számítógépeket, rendszer- és felhasználói szoftvereket, amely alkalmas bármely olyan
technikai megoldás befogadására, amely a meglévő szolgáltatásokat nem veszélyezteti és üzembiztonsága az
elvárható szintet nyújtja;
g) Internetkijárat: zárt hálózatok azon csomópontja, amely lehetőséget biztosít az Internet információs és
kommunikációs szolgáltatásának elérésére;
h) Internetvégpont: az Internet használatára alkalmassá tett számítógép;
i) nagyméretű fájl: egyszerű szövegként küldött levelek esetén a 20 MB-ot, a HTML alapú levelek esetén a
10 MB-ot meghaladó méretű fájl;
j) nyilvános internetes funkcionális e-mail cím: a rendőri szervek Interneten közzétett elektronikus levelezési
címe, amely alkalmas külső hálózatból érkező levelek fogadására;
k) naplóállomány regisztrációs adatai: a látogatott internetes oldal címe, a munkaállomás azonosítója, a letöltött
adatmennyiség, a letöltés dátuma; l) postamester: az e-mail szolgáltatást biztosító rendszer adminisztrátora, kezelője;
m) rendszeradminisztrátor: a rendőri szervek informatikai rendszerében felügyeleti, beállítási, konfigurálási,
jogosultságkiosztási feladatok ellátásával, és az ehhez szükséges jogosultsággal – a hálózati
rendszeradminisztrátor által – megbízott személy;
n) rendszergazda: a számítógép hardver és szoftver karbantartását, fejlesztését, hibáinak feltárását és – lehetőség
szerinti – javítását ellátó, a szükséges számítástechnikai ismeretekkel rendelkező személy.
II. FEJEZET
RÉSZLETES RENDELKEZÉSEK 3. Az Internet – felhasználóként történő – igénybevételének szabályai
3. Az Internet hozzáférést az állományilletékes parancsnok, illetve a munkáltatói jogkör gyakorlójának jóváhagyását
követően a hálózati rendszeradminisztrátor biztosítja a rendőri szervek felhasználói részére.
4. Az Internetszolgáltatás igénybevételének lehetőségét – amennyiben a felhasználó a hálózati szolgáltatás
igénybevételére jogosult – az intranethálózatba bekötött és az előírásoknak megfelelő védelmi funkciókkal ellátott,
valamennyi, arra alkalmas számítástechnikai eszközön biztosítani kell.
5. A rendőri szervek személyi állománya a Rendőrség Ideiglenes Informatikai Biztonsági Szabályzatának kiadásáról
szóló ORFK utasítás alapján előírt vizsga sikeres teljesítése után jogosult a rendőri szervek hálózati szolgáltatásának
használatára.
6. A felhasználó a rendszeradminisztrátor által biztosított, alapértelmezett jelszót köteles az első belépésnél
megváltoztatni. A jelszót a felhasználó
a) köteles megőrizni és meghatározott időszakonként megváltoztatni;
b) más személynek nem adhatja át és egyéb módon is köteles megakadályozni az illetéktelen hozzáférést.
7. Az Internet igénybevétele esetén a felhasználó által látogatott oldalak naplózásra kerülnek. A naplóállományok
regisztrációs adatai a 13–19. pontokban foglaltak szerint az ott felsorolt szervezeti elemek vezetőinek, továbbá ezen
adatok kezelésére jogosult szerveknek, hatóságoknak kiadhatók.
8. Az ORFK GF IIÜF az informatikai rendszerek védelme érdekében központi tartalomszűrést folytat.
9. Az Internethasználat során a havi letöltési határ felhasználónként 4 GB, amely – a szakmai indokok megjelölésével –
az állományilletékes parancsnok, illetve a munkáltatói jogkör gyakorlója kezdeményezése alapján legfeljebb 8 GB/hó
letöltésig emelhető.
10. Az adatforgalmi korlátot meghaladó forgalmazás esetén a szolgáltatást az adott hónap hátralévő részére a hálózati
rendszeradminisztrátor letiltja. A letiltás feloldását a szakmai indokok megjelölésével az állományilletékes parancsok,
illetve a munkáltatói jogkör gyakorlója írásban kezdeményezi a hálózati rendszeradminisztrátornál, amelynek
végrehajtása az ORFK GF IIÜF Informatikai Rendszeradminisztrációs Osztály (a továbbiakban: ORFK GF IIÜF IRO)
feladata.
11. Három egymást követő hónapban az adatforgalmi korlátot meghaladó forgalmazás esetén az állományilletékes
parancsnok, illetve a munkáltatói jogkör gyakorlója az Internethasználati jogosultság visszavonását kezdeményezheti
a hálózati rendszeradminisztrátornál, az ezzel kapcsolatos adminisztrációs feladatokat az ORFK GF IIÜF IRO hajtja
végre.
12. A felhasználók saját adatforgalmi adataikat a http://statistic.police.hu/kvota oldalon ellenőrizhetik.
4. Az Internethasználat ellenőrzése 13. Az ORFK által üzemeltetett hálózaton keresztül történő Internet igénybevételének jogszerűségét az állományilletékes
parancsnok, illetve a munkáltatói jogkör gyakorlója, valamint a rendőri szervek ellenőrzési szolgálatainak nyílt
paranccsal rendelkező munkatársa ellenőrizheti, a felhasználóra vonatkozó, a 2. pont k) alpontja szerinti adatok
másolatát a hálózati rendszeradminisztrátortól írásban kérheti.
14. A vizsgálat tényéről az ellenőrzést kérő személy köteles a felhasználót haladéktalanul tájékoztatni és számára
hozzáférést biztosítani, az elektronikus formában rendelkezésére bocsátott, a 2. pont k) alpontja szerinti adatok
– a vizsgált időszakra vonatkozó – kivonatához.
15. A hálózati rendszeradminisztrátor a munkakör ellátásával vélelmezhetően össze nem függő Internethasználat
(a  továbbiakban: indokolatlan Internethasználat) észlelése esetén írásban soron kívül tájékoztatja az érintett
felhasználót és annak állományilletékes parancsnokát, illetve a munkáltatói jogkör gyakorlóját.
16. Indokolatlan Internethasználat vélelmezése esetén a felhasználónak lehetőséget kell adni arra, hogy az indokolatlan
Internethasználat munkaköri feladatainak ellátásához szükséges voltát – az állományilletékes parancsnok, illetve a
munkáltatói jogkör gyakorlója felé – bizonyítsa.
17. A 15. pontban foglalt tájékoztatás alapján az állományilletékes parancsnok, illetve a munkáltatói jogkör gyakorlója
dönt az érintett felhasználó Internethasználati jogosultságának visszavonásáról, és erről soron kívül tájékoztatja a
hálózati rendszeradminisztrátort.
18. Az ellenőrzések végrehajthatósága érdekében a felhasználók Internet-igénybevételének a 2. pont k) alpontja szerinti
adatait az ORFK GF IIÜF a számítástechnikai rendszeren belül az adatvédelmi szabályoknak megfelelő ideig tárolhatja.
19. A szervezeti változásokból eredő indokolatlan hozzáférés észlelése esetén a szervek, szervezeti elemek vezetői
haladéktalanul, írásban értesítik a hálózati rendszeradminisztrátort az indokolatlan hozzáférés megszüntetése
érdekében.
20. Amennyiben a felhasználó Internetszolgáltatás igénybevételére vonatkozó jogosultsága megszűnik, a hálózati
rendszeradminisztrátor köteles a jogosultság visszavonására haladéktalanul intézkedni. Az ORFK GF IIÜF IRO vezetője
a jogosultságot haladéktalanul törli.
5. Az ORFK hálózatán kívül létesített Internetkijáratokra és -végpontokra vonatkozó speciális rendelkezések
21. Az Internetszolgáltatás igénybevételét biztosító, intranethálózattól független szolgáltatási végpont létesítését a
rendőri szervek, szervezeti elemek vezetői az – engedélyezésre jogosult – ORFK gazdasági főigazgatójához benyújtott,
részletes indoklással ellátott írásos megkeresésben kezdeményezhetik.
22. Az Internetszolgáltatás igénybevételét biztosító, intranethálózattól független szolgáltatási végpont létesítése a
kormányzati célú hálózatokról szóló Korm. rendelet előírásai alapján történhet. Az ezzel kapcsolatban felmerülő
valamennyi létesítési, üzemeltetési költség az igénylő szervet terheli.
23. Az ORFK GF IIÜF a szolgáltatási végponton – amennyiben az nem kizárólagosan egyetlen felhasználóhoz köthető –
technikai eljárással biztosítja a felhasználók azonosíthatóságát, és a 2. pont k) alpontja szerinti adatok naplózását.
24. A naplóállomány regisztrációs adataihoz kapcsolódó nyilvántartási feladatokat a rendőri szerv Internetvégpontokat,
illetve -kijáratokat telepítő informatikai szervezeti eleme köteles végezni.
25. Az Internetvégpontok és -kijáratok szabályszerű működtetését az ORFK GF IIÜF IRO évente legalább egy alkalommal
ellenőrzi.
26. Az érintett rendőri szerv informatikai szervezeti elemének vezetője köteles gondoskodni az Internethasználat szakmai
indokoltságának rendszeres ellenőrzéséről; indokolatlan Internethasználat észlelése esetén a 15–17. pontokban
foglaltak szerint jár el.
6. Az e-mail szolgáltatás 27. A rendőri szervek elektronikus levelezőrendszerét az ORFK GF IIÜF IRO üzemelteti, felügyeli. Levelezés céljára a
hálózati operációs rendszerhez rendszeresített levelezőszolgáltatást, a szolgáltatáshoz kapcsolódó kliens alkalmazást
vagy a Robotzsaru NEO rendszert lehet használni, egyéb elektronikus levelezőrendszer, illetve szolgáltatás rendőri
szervek által történő használata – az ORFK Bűnügyi Főigazgatóság Nemzetközi Bűnügyi Együttműködési Központ
kivételével – tilos.
28. A levelezőszolgáltatás működéséért, valamint a levelek biztonsági másolatának – az adatvédelmi szabályoknak
megfelelő ideig történő – megőrzéséért a levelezőszolgáltatást működtető rendőri szerv vezetője és az általa kijelölt
postamester a felelős.
29. Az állományilletékes parancsnok, illetve a munkáltatói jogkör gyakorlója jogosult kezdeményezni az Internet
levelezési jogosultság biztosítását, illetve visszavonását a hálózati rendszeradminisztrátornál. A levelezési jogosultság
biztosításával, illetve visszavonásával kapcsolatos rendszeradminisztrációs feladatokat az ORFK GF IIÜF IRO hajtja
végre.
30. A forgalom ellenőrzését, felügyeletét az ORFK GF IIÜF IRO látja el, ennek keretében jogosult az elektronikus levelekhez
csatolható, a hálózati rendszeradminisztrátor által meghatározott nagyméretű fájlok küldésének és fogadásának
korlátozására.
31. A rendőri szerv informatikai szervezeti eleme a vírus- és biztonságvédelmi ellenőrző szoftvereket minden felhasználói
munkaállomásra telepíti, ezzel az alkalmazásukat kötelezővé teszi.
32. A rendőri szervek teljes személyi állományának vagy nagy létszámú felhasználójának történő levélküldésre az
állományilletékes parancsnok, illetve a munkáltatói jogkör gyakorlója írásbeli megkeresése alapján, a hálózati
rendszeradminisztrátor engedélyével kerülhet sor.
7. A funkcionális e-mail címekre vonatkozó speciális szabályok
33. Nyilvános internetes funkcionális e-mail címet, valamint projektszerű, korlátozott időszakra, speciális feladat
ellátásához szükséges funkcionális e-mail címet legalább osztályvezető besorolású vezető igényelhet a hálózati
rendszeradminisztrátortól. A kérelemnek tartalmaznia kell az egyedi elbíráláshoz szükséges indokolást, valamint a
célfeladat leírását.
34. Belső funkcionális e-mail cím létrehozását legalább osztályvezető besorolású vezető kezdeményezheti – a 33. pont
szerinti kérelemmel – a rendőri szervek informatikai szervezeti eleme vezetőjénél. A belső funkcionális e-mail cím
létrehozásáról a rendszergazda gondoskodik.
35. A funkcionális e-mail címek névképzési szabályait az 1. melléklet, a funkcionális e-mail címekben használható
rövidítéseket a 2. melléklet tartalmazza.
8. Nyilvános internetes funkcionális e-mail hozzáférések kezelési, lekérdezési rendje
36. Rendőri szerv, szervezeti elem részére biztosított nyilvános internetes funkcionális e-mail cím esetén a rendőri szerv,
szervezeti elem vezetője köteles meghatározni a postafiók hozzáférési rendjét, illetve a hozzáférésre jogosultak körét.
A postafiókba érkező elektronikus leveleket munkanapokon legalább 2 óránként köteles lekérdezni a hozzáférésre
jogosult személy.
37. Ügyeletek és panaszirodák részére biztosított nyilvános internetes funkcionális e-mail cím esetén a szerv, szervezeti
elem vezetője köteles meghatározni a postafiók hozzáférési rendjét, illetve a hozzáférésre jogosultak körét.
A  postafiókba érkező elektronikus leveleket legalább 30 percenként köteles lekérdezni a hozzáférésre jogosult
személy.
38. Törzsek részére biztosított nyilvános internetes funkcionális e-mail cím esetén a törzs felállításának elrendelője
köteles meghatározni a postafiók hozzáférési rendjét, illetve a hozzáférésre jogosultak körét. A postafiókba érkező
elektronikus leveleket a törzs tényleges működési ideje alatt legalább 10 percenként, egyéb időszakokban naponta
legalább egy alkalommal köteles lekérdezni a hozzáférésre jogosult személy.
39. A lekérdezések rendjét a rendőri szerv, szervezeti elem vezetője, illetve beosztáshoz kötött hozzáférés esetén a
hozzáféréssel rendelkező személy közvetlen vezetője – írásban – a 36–38. pontokban meghatározottaknál gyakrabban
is elrendelheti.
40. A postafiókban tárolt levelek karbantartásáért, a tartalomarchiválási és selejtezési feladatok végrehajtásáért a rendőri
szervek, szervezeti elemek, beosztáshoz kötött hozzáférés esetén a hozzáféréssel rendelkező személyek felelősek.
9. Egyéb adatátviteli korlátozások 41. Az intraneten nagyméretű, illetve nagyszámú fájlt továbbítani kivételes esetben, a hálózati rendszeradminisztrátor
engedélyével, szolgálati célból lehet.
42. Amennyiben a nagyméretű, illetve a nagyszámú fájl jogosulatlan továbbítása az intranet szolgálati célú forgalmát
huzamosabb ideig, jelentősen korlátozza, a továbbítás kezdeményezőjétől a hálózati szolgáltatásokat a hálózati
rendszeradminisztrátor visszavonja.
43. Az intranethez kapcsolódó számítógépeken fájlcserélő, fájlmegosztó alkalmazás üzemeltetésére kizárólag a hálózati
rendszeradminisztrátor engedélyével kerülhet sor.
10. Publikus információszolgáltatások engedélyezése, működtetése 44. Az intraneten, illetve a lokális hálózatokon www szolgáltatást biztosító szerver működtetését – a hálózati
rendszeradminisztrátor és az ORFK Kommunikációs Szolgálat vezetőjének ellenjegyzésével, amennyiben annak
technikai feltételei rendelkezésre állnak – a rendőri szervek vezetői engedélyezhetik.
45. Honlapot kizárólag nyílt forráskódú programmal lehet kialakítani. A kialakított portál teljes forráskódjának az ORFK
tulajdonában kell állnia.
46. Amennyiben a www alapú szolgáltatásban a megosztott fájl folyamatos zene, film, videó, vagy egyéb műsorszórás
jellegű tartalmat hordoz, úgy a szolgáltatás beindításához a hálózati rendszeradminisztrátor előzetes engedélye
szükséges.
47. Olyan FTP alapú szolgáltatás, amelyről szolgálati érdekből bárki programokat, dokumentumokat másolhat le, tölthet
le, kizárólag a hálózati rendszeradminisztrátor engedélyével üzemeltethető.
III. FEJEZET
ZÁRÓ RENDELKEZÉSEK 48. Ez az utasítás – a 49. pontban foglalt kivétellel – 2013. december 1-jén lép hatályba.
49. Az 55. pont 2014. március 1-jén lép hatályba.
50. A Rendőrség internetes honlapja és intranethálózata működtetéséről, valamint az Internet rendőrségi
igénybevételének szabályairól szóló 3/2006. (II. 23.) ORFK utasítás (a továbbiakban: ORFK utasítás) 1. pontja helyébe
a következő rendelkezés lép: „1. Az utasítás célja, hogy meghatározza az Interneten történő kommunikáció és
publikálás szabályait.”
51. Hatályát veszti az ORFK utasítás
a) 3. pont b), e), h)–j), m)–p), r) alpontja;
b) 30–51. pontja;
c) 53–63. pontja;
d) 74–77. pontja;
e) 80–84. pontja;
f ) 87. pontja;
g) 1. melléklete.
52. A rendőri szervek kommunikációs hálózata és informatikai rendszereinek védelme érdekében az ORFK GF IIÜF
köteles az engedély nélküli internetes, illetve egyéb hálózati kapcsolatok feltárására, valamint – az ORFK gazdasági
főigazgatójának egyidejű tájékoztatása mellett – az ilyen kapcsolat megszüntetésére.
53. Az utasítás hatálybalépését követő 60 napon belül az utasítás 1. pont b)–g) alpontjában nevesített rendőri szerv
vezetőjének gazdasági helyettese bejelenti az utasítás hatálybalépését megelőzően létesített Internetszolgáltatás
igénybevételét biztosító, intranethálózattól független szolgáltatási végpontokat, webszervereket az ORFK gazdasági
főigazgatójának. A bejelentésnek tartalmaznia kell:
a) a végpont telepítési helyét;
b) a szolgáltatásra vonatkozó előfizetői szerződés másolatát, valamint
c) a további fenntartási igény indokolását.
54. Az utasítás hatálybalépését követő 30 napon belül az utasítás 1. pont b)–g) alpontjában nevesített rendőri szerv
vezetője, vagy az által megbízott személy tájékoztatja a hálózati rendszeradminisztrátort az utasítás hatálybalépése
előtt létesített Internetkijáratokról és -végpontokról.
55. Hatályát veszti az 53–54. pont. Papp Károly r. altábornagy s. k.,
 országos rendőrfőkapitány


text:
2065/2017. (XII. 27.) Korm. határozata egyes sportinfrastruktúra-fejlesztési, turisztikai és egyéb kiemelt beruházások forrásszükségletének biztosításáról.
A Kormány
 1. egyetért az  1.  melléklet szerinti sportinfrastruktúra-fejlesztési, turisztikai és egyéb kiemelt fejlesztési beruházások
megvalósításával, ezért az államháztartásról szóló törvény végrehajtásáról szóló 368/2011. (XII. 31.) Korm. rendelet
101/A.  § hatálya alá tartozó támogatást nyújt az  1.  mellékletben meghatározott célokra, az  1.  mellékletben
nevesített kedvezményezettek részére, az ott meghatározott összegben;
2. felhívja a  nemzeti fejlesztési minisztert és a  nemzetgazdasági minisztert, hogy a  fejlesztésekhez szükséges
költségvetési forrásokat a 2017. évben biztosítsák;
Felelős: nemzeti fejlesztési miniszter
nemzetgazdasági miniszter Határidő: azonnal
 3. felhívja a nemzeti fejlesztési minisztert, hogy tegye meg a szükséges intézkedéseket
a) az  1.  mellékletben megjelölt kedvezményezett szervezetekkel a  támogatási jogviszony létrehozása
érdekében, valamint
b) a  költségvetési támogatások egy összegben történő kifizetése érdekében az  1.  mellékletben megjelölt
kedvezményezettek részére.
Felelős: nemzeti fejlesztési miniszter
Határidő: azonnal
Orbán Viktor s. k.,
 miniszterelnök


text:
88/2015. (HK 12.) HM KÁT–HVKF együttes intézkedése az egyes honvédelmi szervezetek társadalmi kapcsolatok és háborús kegyeleti tevékenységével összefüggő szervezet-átalakítással kapcsolatos feladatok végrehajtásáról.
A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény 52. § (1) bekezdése, valamint a honvédelemről és a Magyar Honvédségről, valamint a különleges jogrendben bevezethető intézkedésekről
szóló 2011. évi CXIII. törvény egyes rendelkezéseinek
végrehajtásáról szóló 290/2011. (XII. 22.) Korm. rendelet
6. § (1) bekezdés 1. pontja és 11. § (3) bekezdése alapján
– figyelemmel a Honvédelmi Minisztérium, valamint az
egyes honvédségi szervezetek társadalmi kapcsolatok és
háborús kegyeleti tevékenységgel összefüggő szervezetátalakításának feladatairól szóló 64/2015. (XI. 12.) HM
utasításra – a következő
együttes intézkedést adjuk ki: 1. Általános rendelkezések 1. Az együttes intézkedés hatálya
a) a Honvédelmi Minisztériumra (a továbbiakban: HM),
b) a honvédelemért felelős miniszter (a továbbiakban:
miniszter) irányítása alá tartozó központi hivatalokra,
c) a miniszter közvetlen alárendeltségébe tartozó szer
vezetekre,
d) a Magyar Honvédség (a továbbiakban: MH) had
rendjébe tartozó katonai szervezetekre
[(a továbbiakban az a)–d) pont együtt: honvédségi szervezetek)], és
e) a Honvédelmi Minisztérium, valamint az egyes honvédségi szervezetek társadalmi kapcsolatok és háborús kegyeleti tevékenységgel összefüggő szervezet-átalakításának feladatairól szóló 64/2015. (XI. 12.) HM utasítás (a továbbiakban: HM utasítás) szerinti szervezeti változással
érintett honvédségi szervezetek hivatásos és szerződéses
katonáira, kormánytisztviselőire és közalkalmazottaira
(a továbbiakban együtt: személyi állomány)
terjed ki.
2. A HM utasítás 2. §-ában és 3. § (2) bekezdésében
nevesített honvédségi szervezetek (a továbbiakban együtt:
szervezeti változásban érintett szervezetek) személyi állománya tekintetében a személyügyi eljárás megkezdésére
és végrehajtására – ideértve a személyi beszélgetések lefolytatását is – az állományilletékes vezető, a HM Társadalmi Kapcsolatok Hivatal (a továbbiakban: HM TKH)
megalakításért felelős vezetője, vagy a Honvéd Vezérkar
főnöke (a továbbiakban: HVKF) által arra felhatalmazott
személy (a továbbiakban együtt: felelős vezető) jogosult.
3. A szervezeti változásban érintett szervezetek felelős
vezetői a személyügyi eljárások során a honvédek jogállásáról szóló 2012. évi CCV. törvényben (a továbbiakban:
Hjt.), a honvédek jogállásáról szóló 2012. évi CCV. törvény egyes rendelkezéseinek végrehajtásáról szóló
9/2013. (VIII. 12.) HM rendeletben (a továbbiakban: Hjt.
vhr.), a közszolgálati tisztviselőkről szóló 2011. évi
CXCIX. törvényben (a továbbiakban: Kttv.), a közalkalmazottak jogállásáról szóló 1992. évi XXXIII. évi törvényben (a továbbiakban: Kjt.) és a munka törvénykönyvéről szóló 2012. évi I. törvényben foglaltak betartásával
járnak el.
2. A személyügyi eljárásokkal kapcsolatos
rendelkezések 4. A HM és a HM Nemzeti Rendezvényszervező Hivatal (a továbbiakban: HM NRH) személyügyi szervei az
együttes intézkedés hatályba lépését követő első munkanapig ellenőrzik a személyügyi alapnyilvántartásokat,
pontosítják a szervezeti változásban érintett szervezeteknél beosztást be nem töltők, de személyügyi és pénzügyi
ellátásra utaltak, továbbá képzésben résztvevők számát,
helyzetét, valamint az előmeneteli szabályok alapján magasabb beosztásba kinevezésre számításba vehetők nyilvántartását.
5. A szervezeti változásban érintett szervezetek felelős
vezetői – ideértve a HM Társadalmi Kapcsolatok és Háborús Kegyeleti Főosztály (a továbbiakban: HM TKHKF)
főosztályvezetőjét is – a HM TKH munkaköri jegyzékének és a HM és a HM NRH munkaköri jegyzék helyesbítő
ívének kiadását követő második munkanapig az adott beosztás, vagy munkakör feltöltése, feltöltésének megtervezése érdekében pontosítják a továbbfoglalkoztatásra tervezett személyi állományra vonatkozó elgondolásokat, végrehajtják a Hjt. vhr.-ben meghatározott feladatokat, valamint szükség szerint megtervezik a továbbfoglalkoztatásra
nem tervezett személyi állomány felmentésének és szolgálatteljesítési vagy munkavégzési kötelezettség alóli mentesítésének kezdő napját. A szolgálatteljesítési vagy
munkavégzési kötelezettség alóli mentesítések időpontját úgy kell meghatározni, hogy biztosítható legyen az
átadás-átvétellel, valamint a HM TKH létrehozásával és a
HM új szervezeti rend szerinti működésével kapcsolatos
feladatok végrehajtása.
6. A szervezeti változásban érintett személyi állomány
esetében a szervezetüknél állományilletékes parancsnokuk munkáltatói jogkörébe tartozó személyügyi eljárások
lefolytatására az együttes intézkedés hatályba lépését követő nap és 2015. november 27. között kerül sor.
7. A személyügyi eljárások során tájékoztatni kell az
érintett személyi állományt jogairól és ennek körében ismertetni kell a más közszolgálati jogviszonyba történő áthelyezés elősegítésének lehetőségét is.
8. A szervezeti változásban érintett szervezetek felelős
vezetőinek jogkörét meghaladó, magasabb munkáltatói
jogkörbe tartozó döntések esetén a személyi javaslati lapokat a munkáltatói jogkör gyakorlójához a személyi beszélgetést követő három munkanapon belül, de legkésőbb
2015. november 27-ig kell felterjeszteni.
9. Ha a szervezeti változásban érintett hivatásos vagy
szerződéses katona részére beosztás tervezési lap került kiadásra, az érintett a tervezett beosztás elfogadásáról az állományilletékes szervezetnél, személyi javaslati lapon
nyilatkozik. A magasabb munkáltatói jogkörbe tartozók
esetén a felterjesztésre kerülő személyi javaslati laphoz
csatolni kell a beosztás tervezési lapot is.
10. A szervezeti változásban érintett, továbbfoglalkoztatásra kerülő hivatásos vagy szerződéses katonák új szolgálati beosztásba történő áthelyezésére, kinevezésére,
szolgálati beosztás hiányában rendelkezési állományba
helyezésére – a jogszabályi rendelkezések betartása mellett – legkorábban 2015. december 1-jei, legkésőbb 2016.
augusztus 31-ei hatállyal kerül sor.
11. A szervezeti változásban érintett szervezetek személyügyi szervei a tárgynapi személyügyi eljárások alapján az érintett személyi állomány vonatkozásában a HM
Költségvetés Gazdálkodási Információs Rendszerben
(a továbbiakban: HM KGIR) rögzítik a személyügyi nyilvántartásban kezelt adatok változásait.
12. A szervezeti változásban érintett szervezetek személyügyi szervei a személyügyi eljárás során keletkező
adatok egységes rendben történő feldolgozása érdekében
gondoskodnak arról, hogy a személyügyi parancsok és határozatok egy példánya – legkésőbb azok aláírását követő
30 napon belül – megküldésre kerüljön az MH Hadkiegészítő és Központi Nyilvántartó Parancsnokság (a továbbiakban: MH HKNYP) részére.
3. A jogviszony megszűnésével kapcsolatos
rendelkezés 13. A foglalkoztatásra irányuló jogviszony vagy szolgálati viszony megszűnése esetén a személyi állomány tagja
részére – a HM KGIR zárási időpontjainak figyelembevételével – illetménye és a Hjt., valamint a Kttv. és a Kjt. eltérő rendelkezései kivételével egyéb járandóságai biztosításra, a szolgálatteljesítés utolsó napján kifizetésre, a jogviszonyra vonatkozó igazolások kiadásra kerülnek.
4. A civil munkaerőpiacra történő visszaillesztés
feladatai 14. A HM utasítás 2. § (1) és (4) bekezdésében nevesített szervezeti elemek személyi állományából a továbbfoglalkoztatásra nem tervezettek civil munkaerőpiacra
történő visszaillesztésének humánszolgálati feladatait
a HM Közigazgatási Államtitkári Titkárság Közszolgálati
Iroda (a továbbiakban: HM KÁT KI) és a Honvéd Vezérkar (a továbbiakban: HVK) Személyzeti Csoportfőnökség
(a továbbiakban: HVK SZCSF) szakállománya végzi,
amelynek során együttműködnek a területileg illetékes
állami foglalkoztatási szervekkel és az MH Szociálpolitikai Közalapítvánnyal.
15. A HVK SZCSF csoportfőnöke a HM NRH főigazgatójának és a HM KÁT KI vezetőjének igénye esetén
szakmai támogatást biztosít a feladatok szakszerű végrehajtásában, valamint elősegíti az MH Szociálpolitikai
Közalapítvánnyal és az állami foglalkoztatási szervekkel
történő kapcsolattartást.
5. A költségvetési gazdálkodással,
az illetménygazdálkodással és a keretgazdálkodással
kapcsolatos feladatok 16. A közalkalmazotti illetménygazdálkodásról szóló
113/2005. (HK 1/2006.) HM utasítás szabályainak megfelelően
a) a HM TKH 2015. december 15-ig megigényli a közalkalmazotti állomány foglalkoztatásához szükséges létszámot és béralapot a HM Védelemgazdasági Hivataltól
(a továbbiakban: HM VGH), és
b) a HM NRH 2015. december 15-ig lemondja a megszűnt munkakörök létszámát és béralapját a HM VGH-nál.
17. A HM TKH 2015. december 2-ig kezdeményezi
a vevőkód kialakítását és a munkáltatói felület használatához szükséges pénzügyi felhasználói jogosultság
létrehozását az Első Magyar Cafetéria (a továbbiakban:
EMC) Korlátolt Felelősségű Társaságnál (a továbbiakban: Kft.). 18. A HM TKH a más honvédségi szervezettől átvételre
kerülő személyek vonatkozásában az EMC Kft. felé végrehajtja a telephely-átjelentést, illetve „HR” azonosító változás esetén az új EMC kártyák igénylését.
19. A HM TKH 2015. december 2-ig kezdeményezi a
vevőkód kialakítását az Erzsébet Utalványforgalmazó
Zártkörűen Működő Részvénytársaságnál.
20. A HM VGH 2015. december 15-ig felülvizsgálja a
szervezeti változásban érintett szervezetek részére a 2016.
évre biztosított katonai túlszolgálati díjkeretek összegeit
és szükség szerint intézkedik az érintett honvédségi szervezetek 2016. évi katonai túlszolgálati díjkereteinek módosítására. A HM VGH a HM TKH 2016. évi katonai túlszolgálati díjkeretét 2015. december 15-ig biztosítja.
21. A HM VGH HM-I Objektum Gazdálkodás Támogató és Pénzügyi Ellátó Referatúra (a továbbiakban: HM
VGH HM-I OGTPER) a HM közigazgatási államtitkár
(a továbbiakban: HM KÁT) és a HVKF kijelölése alapján
2015. december 1-jétől végzi a HM TKH pénzügyi és
számviteli ellátását. A HM VGH 2015. december 31-ig
kezdeményezi a pénzügyi és számviteli ellátási-utaltsági
rend módosítását.
22. A HM NRH főigazgatója és a HM TKHKF főosztályvezetője a HM TKH megalakításért felelős vezetőjével
áttekinti a feladat átadás-átvételhez kapcsolódó kötelezettség-vállalásokat és indokolt esetben intézkedik azok módosítására, a HM TKH nevére történő átírására.
23. A HM TKH 2015. december 1-jéig – az elektronikus
ügyintézés érdekében, a kincstári bejelentéssel összhangban – a bejelentett vezetők és képviselők vonatkozásában
adatszolgáltatást teljesít a Nemzeti Adó- és Vámhivatal
részére.
6. Hadműveleti feladatok 24. A HM TKH a Magyar Honvédség készenléte fenntartásának és fokozásának követelményeiről szóló
M/1/2012 HM KÁT–HVKF együttes intézkedésben meghatározottak és a HM TKHKF-nek az MH készenlét fenntartása és fokozása rendszeréhez (a továbbiakban: KFR)
előírt munkaterve és kapcsolódó okmányai alapján kidolgozza a HM TKH KFR tervét. A HM Miniszteri Kabinet
(a továbbiakban: HM MK), a HM Parlamenti Államtitkári
Titkárság (a továbbiakban: HM PÁT Titkárság), a HM
Közigazgatási Államtitkári Titkárság (a továbbiakban:
HM KÁT Titkárság) és a HM NRH a szervezeti változással összhangban módosítja KFR munkatervét, amelyet
a felelős vezető 2015. december 15-ig jóváhagyásra felterjeszt az irányítást végző állami vezető részére. A jóváhagyott KFR munkaterv egy példányát a felelős vezető 2015.
december 30-ig megküldi a HVK Hadműveleti Csoportfőnökség részére és intézkedik a KFR tervhez kapcsolódó
okmányok elkészítésére, illetve pontosítására.
25. A HM TKH főigazgatója a HM TKH KFR munkatervének jóváhagyását követő második napig – a HM
TKHKF KFR munkaterve valamennyi példányának megsemmisítése érdekében – intézkedik azok HM ügyviteli
szerve részére történő leadására.
7. Logisztikai feladatok 26. A HM TKH megalakításért felelős vezetője
– együttműködve az MH vitéz Szurmay Sándor Budapest
Helyőrség Dandárral (a továbbiakban: MH BHD) –
a HM TKH megalakítása érdekében a HM fejezet béke és
békétől eltérő időszaki logisztikai utaltsági rendjének
(a továbbiakban: LUR) módosítására vonatkozó javaslatát
az együttes intézkedés hatályba lépését követő második
napig megküldi a HVK Logisztikai Csoportfőnökség
(a továbbiakban: HVK LOGCSF) részére.
27. A beérkezett javaslat alapján a HVK LOGCSF pontosítja és kiadja a módosított LUR-t.
28. A HM TKHKF főosztályvezetője az MH BHD parancsnokával együttműködve az év végi leltározási feladatokkal összhangban intézkedik a HM TKHKF analitikus
és egyéb operatív nyilvántartásainak pontosítására.
29. A HM TKHKF és a HM TKH közötti anyagmozgatás kizárólag ESZKÖZ program által készített mozgásbizonylatokon történik, amelyeket az átadó-átvevő szervezet
kijelölt anyagfelelősei aláírnak, a HM TKH és a MH BHD
bélyegzőivel hitelesítenek.
30. A HM TKHKF – az MH BHD-val együttműködve –
a számítástechnikai anyagait és eszközeit a 2015. december 1-jei fordulónapot követően átadja a HM TKH részére.
31. A HM vagyoni körébe tartozó ingó vagyoni elemeket érintően az átadó és átvevő szervezet a HM VGH HM-I
OGTPER által biztosított teljeskörű lekérdezési listák
alapján 2015. december 1-jei fordulónappal végrehajtja a
HM TKHKF és a HM TKH közötti átadás-átvételt. A HM
TKH megalakításért felelős vezetője az átadás-átvételről
készült jegyzőkönyv egy példányát 2015. december 7-ig
megküldi az MH BHD parancsnoka részére. A HM vagyoni körébe tartozó ingó vagyoni elemek átadás-átvételére
térítésmentes átadással kerül sor.
32. Az MH BHD parancsnoka az év végi leltározási feladatokkal összhangban intézkedik a szervezeti változásban érintett szervezetek közötti anyagmozgatásokra, azok
analitikus és egyéb operatív nyilvántartásainak módosítására és pontosítására.
33. A HM TKH főigazgatója az együttes intézkedésben
meghatározott fela-datok végrehajtásáról a HM társadalmi
kapcsolatokért felelős helyettes államtitkár útján 2016.
március 31-ig jelentést terjeszt fel a HM parlamenti államtitkár részére.
8. Híradó, informatikai és információvédelmi
szakfeladatok 34. A híradó és informatikai szolgáltatásokat a szervezési időszak teljes ideje alatt biztosítani kell. A szolgáltatások átcsoportosítására, csökkentésére, vagy megszüntetésére csak a szervezési feladat végrehajtásának ütemében
kerülhet sor.
35. A szervezeti változásban érintett szervezetek felelős
vezetői a szervezetükre vonatkozó szervezeti és személyi
változásokat – a változásban érintett személyek nevét,
rendfokozatát és beosztását –, a híradó és informatikai
szolgáltatások összesített igényét – a számukra biztosítandó, módosítandó vagy törlésre kerülő híradó-informatikai
szolgáltatásokat – 2015. december 7-ig megküldik az
MH BHD részére a híradó-informatikai szolgáltatások
biztosításának és átszervezésének érdekében. Külön figyelmet kell fordítani azon személyek adatainak megadására, akiknek foglalkoztatásra irányuló jogviszonya vagy
szolgálati viszonya megszűnik.
36. A szervezeti változásban érintett szervezettől a szervezeti változásban nem érintett honvédségi szervezethez
távozó, a jelenlegi elhelyezési körletét elhagyó és beosztást váltó felhasználók részére az új beosztásukhoz szükséges szolgáltatásokat a Magyar Honvédség Kormányzati
Célú Elkülönült Hírközlő Hálózatának békeidejű üzemeltetési és felügyeleti rendjéről, valamint a központilag
biztosított szolgáltatások igénybevételének szabályairól
szóló 55/2013. (IX. 13.) HM utasítás rendelkezéseinek
megfelelően 2015. december 7-ig az új szervezet igényli
meg.
37. Az MH BHD a felhasználó szervezetek igényei szerint felméri a létesítésre, megszüntetésre, módosításra kerülő híradó-informatikai szolgáltatásokat és a feladatok
végrehajtására vonatkozó javaslatát megküldi a HVK Híradó, Informatikai és Információvédelmi Csoportfőnökség
(a továbbiakban: HVK HIICSF) részére, amely tartalmazza a saját erőforrások felhasználásával nem biztosítható
szolgáltatási igényeket és azok becsült forrásigényét is.
38. A szervezési időszak előkészítése és időtartama alatt
a felelős vezetők kiemelt figyelmet fordítanak a szervezetük elektronikus adatvagyonának hosszú távú biztosítására, amelynek érdekében 2015. december 1-jéig intézkednek az elektronikus adatvagyon megfelelő kezelésére,
megőrzésére és védelmére.
39. A szervezeti változásban érintett szervezetek felelős
vezetői felelősek a híradó és informatikai eszközök mozgatásának megszervezéséért, azok ellátó szervezetekkel
történő egyeztetéséért, az eszközök átadás-átvételéért, az
informatikai eszközök átadás-átvételét megelőző adatmentések végrehajtásáért és az információvédelmi rendszabályok betartásáért. Kiemelt figyelmet kell fordítani
arra, hogy az adatok ne sérüljenek meg, ne semmisüljenek
meg, módosításukra ne kerüljön sor és illetéktelen személyek jogosulatlanul ne férjenek hozzájuk.
40. Az MH BHD szakállománya segítséget nyújt a felhasználók adatainak archiválásában, törlésében és az új
felhasználói igények összeállításában.
41. A HM TKH híradó és informatikai szolgáltatásokkal történő ellátása elsősorban az átadás-átvételi eljárás
keretében a HM TKHKF-től és a HM NRH Program Irodától átvett, működőképes eszközökből, továbbá az MH Logisztikai Központ raktári készletei felhasználásával kerül
biztosításra.
42. Azon személyek, akiknek az eszközök és a szolgáltatások használatára vonatkozó jogosultságuk megszűnik,
a használatukban lévő szolgálati rádiótelefont, SIM-kártyát, telefonkészüléket, faxberendezést, EDR-készüléket
és számítástechnikai eszközöket a jogosultság megszűnését követően haladéktalanul leadják az őket ellátó, szervezeti változásban érintett szervezet anyagnemfelelőse részére. Az adathordozóval, vagy adattárolási funkcióra alkalmas memóriával rendelkező eszközök esetében a felhasználói adatok, valamint a további használatot akadályozó személyes beállítások és szolgáltatások megfelelő
eljárással történő törlését – a szükséges adatok mentését
követően – az eszközök leadása előtt kell elvégezni. A speciális szolgáltatást vagy eszközt – beleértve a bérelt áramkört, az egyedi internet-hozzáférést, az egyedi routert és a
switchet – igénybe vevő felelős vezető 2015. december
1-jéig nyilatkozik az MH BHD felé a szolgáltatás vagy
eszköz további szükségességéről vagy a leadás rendjéről.
43. A szolgálati rádiótelefon-használatra vonatkozó
egyedi engedélyeztetési eljárás alá eső kérelmeket – ideiglenes kvóta megállapítása, külön engedélyhez kötött szolgáltatások és keretösszegek használata – a felelős vezetők
2015. november 30-ig felterjesztik a szolgálati rádiótelefon-ellátás és használat szabályairól szóló 23/2011.
(III. 2.) HM utasításban meghatározottak szerint. Az MH
BHD a szolgálati rádiótelefonok használatát a korábbi
hívószám megtartásával 2015. december 1-jét követően is
biztosítja azon személyek részére, akik a továbbiakban is
jogosultak szolgálati rádiótelefon használatára.
44. A szervezeti változásban érintett szervezetek felelős
vezetői saját szervezetük vonatkozásában felelősek az MH
tudakozói telefonkönyv és az MH elektronikus levelezési
fiókok – beleértve az újonnan létrehozott hívószámokat és
levelezési fiókokat, valamint a törlésre kerülő felhasználókat is – adatainak pontosításáért. A szervezeti változásban
érintett szervezetek a változásokat 2015. december 15-ig
megküldik az MH BHD részére.
9. Dokumentumvédelmi, ügyviteli és adatvédelmi
feladatok 45. A HM TKH megalakításért felelős vezetője, kinevezését követően a HM TKH főigazgatója a közfeladatot ellátó szervek iratkezelésének általános követelményeiről szóló
335/2005. (XII. 29.) Korm. rendeletben meghatározott, az
iratkezelés tekintetében jelentkező és a minősített adat védelméről szóló 2009. évi CLV. törvényben meghatározott, a
minősített adatvédelmi feltételek kialakításáért viselt kötelezettsége teljesítése érdekében az MH BHD parancsnokával együttműködve 2015. december 1-jétől gondoskodik a
HM TKH-nál az iratkezelés szervezeti rendjét érintő személyi feltételek megteremtéséről és biztosításáról.
46. A HM TKHKF főosztályvezetője – az MH BHD parancsnokával együttműködve – az átadás-átvételi feladatok végrehajtása, az ügyviteli anyagok rendezése, továbbá
az átadás-átvételi jegyzőkönyv elkészítése érdekében
– a HM TKH megalakításért felelős vezetőjével egyetértésben – 2015. december 1-jéig átadás-átvételi bizottságot
alakít meg, amely legkésőbb 2016. március 1-jéig elszámol a HM TKHKF anyagi-, technikai eszközeivel az MH
BHD felé, illetve annak közreműködésével átadja azokat
a HM TKH részére.
47. A szervezeti változásban érintett szervezetek közötti
átadással érintett ügyintézők három példányos iratjegyzékbe foglalják az általuk kezelt iratok közül azokat, amelyek a HM TKH, a HM PÁT Titkárság vagy a HM KÁT
Titkárság további működéséhez szükségesek. Az ügyintézők az általuk kezelt iratokkal a jegyzék alapján elszámolnak a HM vagy a HM NRH ügyviteli szerve felé. A HM és
a HM NRH ügyviteli szerve, mint átadó ügyviteli szerv az
ügyintézők által elkészített jegyzék 1. számú példányát az
iratokkal együtt átadja az ügyintézőnek, 2. számú példányát átadja a feladat átvételében érintett honvédségi szervezet vagy a HM TKH ügyviteli szerve részére és 3. számú
példányát irattárba helyezi. A HM és HM TKH ügyviteli
szerve a felelős vezető által jóváhagyott ütemterv alapján
saját iratkezelési segédleteiben nyilvántartásba veszi az
ügyintézők jegyzéken kezelt iratait olyan üzemezéssel,
hogy azok ne akadályozzák a HM PÁT Titkárság, a
HM KÁT Titkárság és a HM TKH feladatainak ellátását.
48. A HM vagy a HM TKH ügyviteli szerve
a) a HM TKHKF és a HM NRH iratait és ügyviteli nyil
vántartásait a HM TKH megnevezéssel, és
b) a HM MK Parlamenti Iroda iratait és ügyviteli nyil
vántartásait a HM PÁT Titkárság megnevezéssel
felülbélyegzi, és azokat tovább használja.
49. A HM PÁT Titkárság, a HM KÁT Titkárság és
a HM TKH működéséhez szükséges minősített iratokat a
szervezeti változásban érintett szervezetek futárjegyzéken
olyan ütemezéssel adják át a HM vagy a HM TKH ügyviteli szerve részére, hogy azok folyamatos feldolgozása biztosított legyen.
50. A HM TKHKF és a HM NRH jegyzéket készít
a HM TKH részére átadott fényképes aktívkártyás belépési engedélyekről, amelyet 2015. december 10-ig megküld a HVK HIICSF részére.
51. A HM TKHKF és a HM NRH jegyzéket készít
a HM TKH-tól eltérő más honvédségi szervezethez áthelyezésre kerülő személyek fényképes aktívkártyás belépési engedélyeiről, amelyet 2016. augusztus 31-ig megküld a HVK HIICSF részére.
52. A HM MK, a HM TKHKF és a HM NRH felelős vezetője a foglalkoztatásra irányuló jogviszony vagy szolgálati viszony megszűnésével érintett személyi állomány
fényképes aktívkártyás belépési engedélyeiről jegyzéket
készít, amelyet a szolgálatteljesítés utolsó napján elszámoltatott személyektől bevont fényképes aktívkártyás belépési engedélyekkel együtt 2016. augusztus 31-ig megküld a HVK HIICSF részére.
53. A HM TKH megalakításért felelős vezetője a szervezet megalakítása érdekében az új bélyegzőket úgy
igényli, hogy azokkal a HM TKH 2015. december 1-jén
rendelkezzen.
54. A HM TKHKF érvénytelenné vált bélyegzőinek az
ügyviteli előírások, valamint a bélyegzőellátásról és a bélyegzők használatáról szóló 38/2013. (VII. 12.) HM utasítás rendelkezéseinek betartásával az MH HKNYP részére
történő leadására 2016. április 1-jétől 2016. augusztus
31-ig kerül sor.
10. Az államháztartási belső ellenőrzéssel és az operatív
belső kontrollrendszerrel összefüggő feladatok
55. A HM TKH megalakításért felelős vezetője, kinevezését követően a HM TKH főigazgatója az államháztartási
belső ellenőrzés tekintetében jelentkező kötelezettsége
teljesítése érdekében – az államháztartásról szóló 2011.
évi CXCV. törvény 70. §-ában foglaltakra figyelemmel –
2015. december 1-jétől gondoskodik a költségvetési szervek belső kontrollrendszeréről és belső ellenőrzéséről
szóló 370/2011. (XII. 31.) Korm. rendelet (a továbbiakban: Bkr.) 15. § (1), (2) és (5) bekezdésében foglaltak
szerinti személyi feltételek megteremtéséről.
56. A HM TKH főigazgatója a honvédelmi szervezetek
alapításáról, tevékenységéről és szabályzatairól szóló
80/2011. (VII. 29.) HM utasítás (a továbbiakban: HM utasítás1) 12. § (7) bekezdés a) pontjában a szervezeti és működési szabályzat (a továbbiakban: SZMSZ) felterjesztésére meghatározott határidőt követő 60 napon belül gondoskodik a Bkr. 29–32. §-ában foglalt stratégiai és éves államháztartási belső ellenőrzési tervek elkészítéséről és
azok HM Belső Ellenőrzési Főosztály (a továbbiakban:
HM BEF) főosztályvezetője részére történő megküldéséről. A feladatvégzéshez a részletes szakmai követelményeket tartalmazó útmutatót a HM BEF soron kívül rendelkezésre bocsátja.
57. A Bkr. 13. § (1) bekezdésében foglalt szervezetek
által végrehajtott ellenőrzések alapján javasolt és meg
nem valósult intézkedési feladatok a HM TKHKF és
a HM TKH közötti átadás-átvétel tárgyát képezik.
58. A HM TKHKF az átadott intézkedésekről és a feladatátadás következtében időszerűtlenné vált feladatokról, valamint a külső ellenőrzések alapján végrehajtandó intézkedéseket tartalmazó nyilvántartásokról elkészítendő beszámolót a
megszüntetés időpontját megelőzően – a HM BEF egyidejű
tájékoztatásával – 2015. november 30-ig a HM TKH megalakításért felelős vezetőjének küldi meg.
59. A HM TKH operatív belső kontrollrendszerének kialakítására és a szervezeti változásban érintett szervezetek
belső kontrollrendszerének felülvizsgálatára – a honvédelmi szervezetek operatív belső kontrolljai rendszerének kialakításáról, működtetéséről és fejlesztéséről szóló
12/2013. (II. 22.) HM utasítás 10–13. §-a, a Honvédelmi
Minisztérium, mint intézmény Operatív Belső Kontrollok
Rendszere Szabályzata kiadásáról szóló 31/2014.
(HK 12.) HM KÁT szakutasítás (a továbbiakban: Szakutasítás) 4.4. és 16.3. pontja alapján, az Operatív Belső Kontrollok Rendszere Kézikönyv kiadásáról szóló 7/2013.
(II. 28.) HM VGHÁT szakutasításra figyelemmel – az
SZMSZ felterjesztésére meghatározott határidőt követő
60 napon belül kerül sor.
60. A HM TKHKF főosztályvezetője a belső kontrollrendszerre vonatkozó értékelési és nyilatkozattételi kötelezettségét a Bkr. 11. § (4) bekezdése, valamint a Szakutasítás 21.4. pontja szerint hajtja végre.
61. A szervezeti változásban érintett szervezetek
végrehajtják a Szakutasítás 4.4., 16.3. és 16.4. pontjában
megfogalmazott feladatokat, és saját felelősségi körükben
60 napon belül felülvizsgálják a HM, mint intézmény
kontrollkörnyezetéhez tartozó nyilvántartásokat és
dokumentumokat.
11. Szervezési, deregulációs és egyéb feladatok 62. A HM VGH 2015. február 1-jéig kezdeményezi a
honvédelmi szervezetek pénzügyi és számviteli ellátásiutaltsági rendjéről szóló 14/2014. (HK 6.) HM VGHÁT
szakutasítás módosítását.
63. A HM utasításban meghatározott és az együttes intézkedésben nem szabályozott feladatok tekintetében érintett csoportfőnökségek csoportfőnökei szakterületük vonatkozásában – szükség szerint – 2015. december 1-jéig
kiadják, illetve pontosítják szakutasításaikat.
64. Az MH HKNYP parancsnoka biztosítja a HM TKH
részére az új szervezeti rend szerinti működéshez szükséges bélyegzőket.
65. A HM TKH új szervezeti rend szerinti működésével
összefüggően az önkéntes műveleti tartalékos jogviszonnyal rendelkezők biztosítása az MH BHD állománytáblájának módosítása útján valósul meg.
66. A HM TKH, valamint a HM MK 2015. december
1-jétől kezdődő tervezési feladata alapján felülvizsgálja a
HM TKHKF és a HM MK által – az éves és havi munkatervek összeállításával és a tervezett feladatok megvalósulásának nyomon követésével összefüggő feladatokról szóló
2/2014. (I. 21.) HM utasításban (a továbbiakban: HM utasítás2) meghatározott eljárásrendnek megfelelően – a HM
2015. évi december havi és a HM 2016. évi intézményi
munkatervébe bedolgozott feladatokat, az arra vonatkozó
módosító javaslatait 2015. december 7-ig feltölti a Munkatervező Modulba és a tevékenység fő irányait érintő javaslatait megküldi a HM Tervezési és Koordinációs Főosztály
(a továbbiakban: HM TKF) elektronikus tervezési címére.
67. A HM utasítás2-ben meghatározott feladatok végrehajtásáért 2015. december 1-jétől a HM TKHKF vonatkozásában a HM TKH megalakításért felelős vezetője, kinevezését követően a HM TKH főigazgatója, a HM MK
Sajtó Osztály vonatkozásban HM kabinetfőnöke felelős.
68. A HM utasítás2-ben meghatározott feladatok végrehajtása érdekében a HM TKHKF vonatkozásában a
HM TKH megalakításért felelős vezetője, kinevezését
követően a HM TKH főigazgatója, a HM MK Sajtó Osztály vonatkozásában a HM kabinetfőnöke
a) a HM TKF részére 2015. december 11-ig megküldi a Munkatervező Modul alkalmazásához szükséges
felhasználói adatokat, amelyeket a HM TKF a beérkezést
követő négy munkanapon belül rögzít a modulon,
b) végrehajtja a HM 2015. évi november havi munkatervében szereplő, felelősségi körébe tartozó feladatok megvalósulásának nyomon követésével összefüggő feladatok
végrehajtására vonatkozó információk rögzítését, valamint a HM utasítás2 szerinti jelentési rendnek megfelelően
szöveges jelentést terjeszt fel a HM TKF főosztályvezetője
útján a HM KÁT részére, és
c) szakterületét illetően 2016. január 15-ig felülvizsgálja a HM 2016. évi Intézményi Munkatervében (a továbbiakban: Munkaterv) meghatározott feladatokat és a HM
utasítás2 szerinti eljárásrendnek megfelelően javaslatot
tesz annak pontosítására.
69. A HM TKF 2015. december 11-ig intézkedik a
Munkatervező Modul új honvédségi szervezeteknek megfelelő módosításáról.
70. A HM kabinetfőnöke 2015. december 4-ig a honvédelmi miniszter 2016. évi értékelő és feladatszabó vezetői
értekezlete előkészítéséről szóló, 5-75/2015. nyilvántartási számon jóváhagyott Ütemtervében a HM MK Sajtó
Osztály részére meghatározott feladatok végrehajtása érdekében kijelöli a feladatok végrehajtásáért felelőst,
amelyről tájékoztatja a HM TKF főosztályvezetőjét.
71. A HM kabinetfőnöke az együttes intézkedés hatályba lépését követő napig intézkedik a Magyar Honvédség
vezetését biztosító ügyeleti és készenléti szolgálatok működéséről szóló 20/2007. (HK 4.) HM utasítás 4. § d) pontja szerinti HM Sajtótájékoztatási Készenléti Szolgálatot,
valamint az Ideiglenes Biztonsági Határzárral, a „HATÁROZOTT FELLÉPÉS 2015” gyakorlattal, valamint a
tömeges migráció okozta válsághelyzet kezelésével és az
arra történő felkészüléssel összefüggő minisztériumi
ügyeleti szolgálatok létesítéséről szóló 58/2015. (HK 9.)
HM KÁT–HVKF együttes intézkedés 5. pontja szerinti
Kommunikációs Külön Ügyeleti Szolgálatot ellátó személyi állomány felkészítésére, 2015. december 1-jétől szolgálatba vezénylésére és az ügyeleti, illetve készenléti szolgálat ellátásával kapcsolatos feladatok végrehajtására.
72. A HM TKF a HM TKH alapító okiratát soron kívül
megküldi a HM VGH részére.
73. A HM TKH megalakításért felelős vezetője, kinevezését követően a HM TKH főigazgatója a HM utasítás1
12. § (7) bekezdése és 15/A. § (4) bekezdése szerint előkészített szervezeti és működési szabályzat hatályba lépését
követő 60 napon belül elkészíti az államháztartásról szóló
törvény végrehajtásáról szóló 368/2011. (XII. 31.) Korm.
rendelet 13. § (2) és (3) bekezdésében foglalt belső szabályzatokat.
74. A HM utasítás 2. §-a szerinti új szervezeti rendnek
megfelelő működés biztosítása érdekében a HM hivatali
szervezetéhez tartozó, továbbá az 1. pont b) és c) alpontja
szerinti honvédségi szervezetek vezetői összeállítják az
alárendeltségükbe tartozó, kommunikációs, sajtó ügyeletesi szolgálat ellátására vezényelhető, adatvédelmi felelősi
feladatokra kijelölt, vagy portál üzemeltetését végző személyek névjegyzékét, amelyet az együttes intézkedés hatályba lépését követő napig megküldenek a HM kabinetfőnöke részére.
75. A megküldött névjegyzék alapján a HM kabinetfőnöke összeállítja a szabályozási és ideiglenes működtetési
feladatok érdekében létrehozásra kerülő munkacsoport
(a továbbiakban: munkacsoport) munkájában résztvevő
képviselők névjegyzékét és az együttes intézkedés hatályba lépését követő második munkanapig a munkacsoportba
beosztott képviselőkről tájékoztatást küld az állományilletékes vezetők részére.
76. A munkacsoport vezetője a munkacsoport állományából kijelöli a munkacsoport titkárát. A munkacsoport
titkára összeállítja a munkacsoport működési rendjét és azt
az együttes intézkedés hatályba lépését követő harmadik
munkanapig a HM kabinetfőnöke útján jóváhagyásra felterjeszti a miniszter részére.
77. A munkacsoport felülvizsgálja
a) a nyilvánosság számára fontosnak ítélt feladatok, ese
mények és rendezvények adatszolgáltatási rendjéről szóló
94/2002. (HK 28.) HM utasításban,
b) a Honvédelmi Minisztérium és a Magyar Honvédség külső kommunikációjának rendjéről szóló 72/2011.
(VI. 30.) HM utasításban,
c) a Magyar Honvédség adatvédelmének szakirányításáról és felügyeletéről, valamint a Magyar Honvédség Adatvédelmi, Adatbiztonsági és Közérdekű adatok kezelésére vonatkozó Szabályzatának kiadásáról szóló
77/2012. (X. 27.) HM utasításban, és
d) a honvédelmi szervezetek beszerzéseinek eljárási
rendjéről szóló 18/2014. (III. 7.) HM utasításban
a küldő szervezet részére meghatározott feladatokat. A felülvizsgálat alapján a munkacsoport titkárának koordinálásával az a)–d) alpont szerinti HM utasítások módosításainak tervezetei összeállításra kerülnek.
78. A honvédelmi tárca külső kommunikációjával
összefüggő közjogi szervezetszabályozó eszközök módosításának hatályba lépéséig a munkacsoport közreműködik az 1. melléklet szerinti feladatok ellátásában.
12. Záró rendelkezések 79. Ez az együttes intézkedés az aláírása napján lép hatályba, és 2017. január 1-jén hatályát veszti.
Dr. Dankó István s. k.,
közigazgatási államtitkár


text:
1735/2015. (X. 8.) Korm. határozata Jászberény Város Önkormányzata részére működőképességének megőrzése céljából egyedi támogatás biztosítása érdekében történő előirányzat-átcsoportosításról.
A Kormány
 1. a  Magyarország 2015. évi központi költségvetéséről szóló 2014. évi C. törvény (a  továbbiakban: Kvtv.) 19.  §
(2) bekezdésében biztosított jogkörében eljárva elrendeli
a) a Kvtv. 1. melléklet IX. Helyi önkormányzatok támogatásai fejezetben a 20. Jászberény Város Önkormányzata
részére működőképességének megőrzése céljából egyedi támogatás biztosítása cím létrehozását;
Felelős: nemzetgazdasági miniszter
 belügyminiszter
Határidő: azonnal
b) Jászberény Város Önkormányzata működőképességének fenntartása érdekében a Kvtv. 1. melléklet IX. Helyi
önkormányzatok támogatásai fejezet, 2. A helyi önkormányzatok kiegészítő támogatásai cím terhére, a Kvtv.
1.  melléklet IX. Helyi önkormányzatok támogatásai fejezet, 20. Jászberény Város Önkormányzata részére
működőképességének megőrzése céljából egyedi támogatás biztosítása cím javára 740,0 millió forint
1. melléklet szerinti egyszeri átcsoportosítását;
Felelős: nemzetgazdasági miniszter
 belügyminiszter
Határidő: azonnal
2. egyetért azzal, hogy a  belügyminiszter az  1.  pont szerinti támogatást külön pályázat és kérelem benyújtása
nélkül, előfinanszírozás keretében és egy összegben nyújtsa Jászberény Város Önkormányzata (a  továbbiakban:
Önkormányzat) részére a  jogerős bírósági ítélet alapján fennálló fizetési kötelezettség teljesítésére, valamint
a  támogatás felhasználásának és elszámolásának részletes feltételeiről támogatási szerződést kössön
az Önkormányzattal, 2015. december 31-éig történő felhasználási kötelezettség előírása mellett;
3. egyetért azzal, hogy a  belügyminiszter a  2.  pont szerinti költségvetési támogatást a  támogatási szerződés
megkötését követően folyósítsa az Önkormányzat számára.
Orbán Viktor s. k.,
 miniszterelnök


text:
1011/2012. (I. 23.) Korm. határozata Magyarország IV. középtávú fogyasztóvédelmi politikájának megvalósítására irányuló, 2014-ig szóló feladatterv végrehajtásához szükséges kormányzati intézkedésekről.
A Kormány a fogyasztóvédelem továbbfejlesztését kiemelten fontos kérdésnek tartva elfogadta Magyarország IV. középtávú
fogyasztóvédelmi politikáját, valamint az annak megvalósítására irányuló, 2014-ig szóló feladattervet, és annak végrehajtására
elrendeli a következőeket:
1. A fogyasztóvédelem állami intézményrendszerének fejlesztése
1.1. A hatósági jogalkalmazás tekintetében, a jogkövető magatartást preventív és alternatív eszközökkel is elő kell
mozdítani. A vállalkozásokra vonatkozó fogyasztóbarát embléma feltételrendszerének kidolgozása és
bevezetése.
Felelős: nemzetgazdasági miniszter
Határidő: 2012. december 31.
1.2. A vállalkozások jogkövető magatartásának ösztönzése érdekében a pozitív lista rendszerének továbbfejlesztése.
Felelős: nemzetgazdasági miniszter
Határidő: 2012. június 30.
1.3. Kiszámítható és átlátható jogalkalmazás, arányos és következetes szankcionálási gyakorlat bevezetése
a fogyasztóvédelmi hatóság eljárásai során.
Felelős: nemzetgazdasági miniszter
Határidő: folyamatos
1.4. Kiemelt célkitűzés a fogyasztók életének, egészségének és biztonságának védelme, amelyet korszerű, EU konform
piacfelügyeleti rendszerben, az állami fogyasztóvédelmi intézményrendszer fenntartásával és fejlesztésével kell
biztosítani. Meg kell vizsgálni a termékek egységes piacfelügyeleti szabályozására vonatkozó törvény
megalkotásának a szükségességét.
Felelős: nemzetgazdasági miniszter
Határidő: 2012. június 30.
1.5. A nem élelmiszer fogyasztási cikkeket ellenőrző fogyasztóvédelmi és piacfelügyeleti hatóságok hatásköreinek
átvilágítása, a hatósági ellenőrzések átfedéseinek megszüntetése, költséghatékony rendszer kidolgozása.
Felelős: nemzetgazdasági miniszter
nemzeti erőforrás miniszter
nemzeti fejlesztési miniszter Határidő: 2012. december 31.
1.6. A tudatos fogyasztóvá válás elősegítése a gyermekkorúak, a tanköteles korúak körében kiemelt feladat. Ennek
érdekében szükséges a fogyasztóvédelmi ismeretek oktatása gyakorlati tapasztalatainak megvizsgálása.
Felelős: nemzeti erőforrás miniszter
nemzetgazdasági miniszter
vidékfejlesztési miniszter Határidő: 2012. december 31.
1.7. A 18. életévüket be nem töltött személyek védelmét szolgáló jogszabályoknak való megfelelés fokozott
ellenőrzése, a vállalkozások jogkövető magatartásának az ösztönzése. Az időskorúak és fogyatékossággal élők
fokozott védelmét szolgáló jogszabályok érvényesülésének a vizsgálata, továbbá az e célkitűzés érdekében
szükséges jogszabályok kidolgozása.
Felelős: nemzetgazdasági miniszter
Határidő: folyamatos
1.8. Fogyasztóvédelmi előírások bevezetése, a fogyasztóvédelmi hatóság hatáskörének biztosítása
a közszolgáltatások azon területei (víziközmű szolgáltatás, hulladékkezelési közszolgáltatás) körében, ahol
nincsenek kellően kidolgozott fogyasztóvédelmi előírások.
Felelős: nemzetgazdasági miniszter
nemzeti fejlesztési miniszter
vidékfejlesztési miniszter Határidő: 2012. december 31.
1.9. Célzott kampányokkal erősíteni kell a fogyasztók bizalmát az elektronikus kereskedelmi szolgáltatásokkal
kapcsolatban.
Felelős: nemzetgazdasági miniszter
Határidő: folyamatos
1.10. A tényleges és hatékony fogyasztói érdekérvényesítéshez a közérdekű keresetek alapvető szabályainak
a módosítása szükséges.
Felelős: nemzetgazdasági miniszter
Határidő: 2012. június 30.
2. A békéltető testületek szerepének erősítése
2.1. A békéltető testületek feladatainak az áttekintése, a békéltető testületek tanácsadási tevékenysége jogszabályi
alapjainak a megvizsgálása.
Felelős: nemzetgazdasági miniszter
Határidő: 2012. június 30.
2.2. Meg kell teremteni a lehetőséget a békéltető testületi eljárásban együtt nem működő vállalkozásokkal szembeni
szigorú hatósági fellépéshez.
Felelős: nemzetgazdasági miniszter
közigazgatási és igazságügyi miniszter
Határidő: 2012. december 31.
2.3. Az együtt nem működő vállalkozásokról vezetett országosan egységes és nyilvános lista ismertségének növelése.
Felelős: nemzetgazdasági miniszter
Határidő: folyamatos
2.4. A békéltető testületek ismertségének növelése, ennek érdekében célzott kampányok lefolytatása.
Felelős: nemzetgazdasági miniszter
Határidő: folyamatos
3. A fogyasztói érdekek képviseletét ellátó civil szervezetek
3.1. Az állami támogatási rendszerek hatékony felhasználásához a fogyasztóvédelem területére vonatkozó pályázati
rendszer átdolgozása, figyelembe véve a szakmaiság és az önkéntesség elvét. A pályázati támogatásoknak
a tényleges tevékenységet ellátó, a fogyasztókat szolgáló, fogyasztói érdekek képviseletét ellátó civil
szervezetekhez kell eljutniuk.
Felelős: nemzetgazdasági miniszter
közigazgatási és igazságügyi miniszter
Határidő: folyamatos 3.2. A megfelelő szakmaisággal és akkreditációval rendelkező fogyasztói érdekek képviseletét ellátó civil szervezetek
szerepének növelése a fiatalok oktatásában és képzésében.
Felelős: nemzetgazdasági miniszter
nemzeti erőforrás miniszter
közigazgatási és igazságügyi miniszter Határidő: folyamatos
3.3. A fogyasztói érdekek képviseletét ellátó civil szervezetek közreműködésével célzott kampányok indítása, amelyek
elemei mind az átlagfogyasztók, mind a veszélyeztetett és kiszolgáltatott fogyasztói rétegek számára
hozzáférhetőek.
Felelős: nemzetgazdasági miniszter
Határidő: folyamatos
3.4. A fogyasztói érdekek képviseletét ellátó civil szervezetek közreműködésével az Interneten elérhető online
fogyasztóvédelmi magazinok indítása, a fogyasztók széles körének tájékoztatására.
Felelős: nemzetgazdasági miniszter
Határidő: 2012. december 31.
4. Hatályát veszti a III. középtávú fogyasztóvédelmi politika megvalósítására irányuló, 2007–2010 közötti időszakra szóló
cselekvési program végrehajtásához szükséges kormányzati intézkedésekről szóló 1033/2007. (V. 23.) Korm. határozat.
5. Ez a határozat a közzétételét követő napon lép hatályba.
Orbán Viktor s. k.,
miniszterelnök


text:
1989/2015. (XII. 28.) Korm. határozata az európai uniós programok likviditási hiányának további kezeléséről.
A Kormány
 1. a  Magyarország 2015. évi központi költségvetéséről szóló 2014. évi C. törvény (a  továbbiakban: Kvtv.)
4. mellékletében foglalt táblázat 123. és 135. sora alapján, a strukturális és kohéziós támogatásokból megvalósuló
európai uniós programok finanszírozásához szükséges források biztosítása érdekében jóváhagyja a Kvtv. 1. melléklet
XIX. Uniós fejlesztések fejezet, 2. Fejezeti kezelésű előirányzatok cím, 4. Nemzeti Stratégiai Referenciakeret alcímnek
az európai uniós programok likviditási hiányának kezeléséről szóló 1780/2015. (X. 27.) Korm. határozat 1. pontjában
meghatározott összegen felül további 50 000,0 millió forint összeggel történő túllépését az  európai uniós
támogatások Európai Bizottság általi átutalását követően a beérkező uniós források megfelelő előirányzaton történő
bevételi elszámolására és a  megnyitott előirányzat-felhasználási keret visszarendezésére vonatkozó kötelezettség
mellett,
Felelős: nemzetgazdasági miniszter
 Miniszterelnökséget vezető miniszter
Határidő: azonnal
2. felhívja a Miniszterelnökséget vezető minisztert, hogy az 1. pont szerinti előirányzat-túllépés összegét ütemezetten,
a kifizetésekhez igazodva használja fel.
Felelős: Miniszterelnökséget vezető miniszter
Határidő: azonnal Orbán Viktor s. k.,
 miniszterelnök


text:
2006/2013. (XII. 29.) Korm. határozata a KÖZOP-3.5.0-09-11-2013-0002 azonosító számú [„338. sz. főút, Nyíregyháza, nyugati elkerülő út (M3 autópálya és 36. sz. főút között) megvalósítása” című] projekt támogatási összege növelésének jóváhagyásáról.
A Kormány
 1. jóváhagyja a  KÖZOP-3.5.0-09-11-2013-0002 azonosító számú, „338. sz. főút, Nyíregyháza, nyugati elkerülő út (M3
autópálya és 36. sz. főút között) megvalósítása” című, egymilliárd forintot meghaladó támogatási igényű projekt
támogatási összegének növelését az 1. melléklet szerint,
2. hozzájárul az  1.  pont szerinti projekt támogatási szerződésének – a  Nemzeti Fejlesztési Ügynökség Közlekedési
Operatív Programok Irányító Hatósága általi – módosításához.
Felelős: Miniszterelnökséget vezető államtitkár
Határidő: azonnal Orbán Viktor s. k.,
 miniszterelnök


text:
114/2014. (III. 26.) KE határozata bírói felmentésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011.  évi
CLXII. törvény 90. §-a alapján – az Országos Bírósági Hivatal elnökének javaslatára – nyugállományba helyezés iránti
kérelmére tekintettel Lokodyné dr. Csordás Margitot 2014. szeptember 30-ai hatállyal bírói tisztségéből felmentem.
Budapest, 2014. március 12. Áder János s. k.,
 köztársasági elnök


text:
1161/2015. (III. 24.) Korm. határozata az Európai Uniónak a szomáliai biztonsági erők kiképzésére irányuló missziójához (EUTM Somalia) történő további magyar katonai hozzájárulásról.
A Kormány az  Alaptörvény 47.  cikk (3)  bekezdésében meghatározott hatáskörében eljárva, Magyarország
európai uniós tagságából folyó kötelezettségeinek teljesítése érdekében, az  Európai Unió közös biztonság- és
védelempolitikája megerősítéséhez való nemzeti hozzájárulásként engedélyezi, hogy az  EUTM Somalia keretében
működő kiképző erők kötelékében a  Magyar Honvédség állományából legfeljebb 10 fő (váltási időszakban
legfeljebb 20 fő) kitelepítésre kerüljön Ugandába, Szomáliába és Kenyába, és ott a  misszió feladatrendszerébe
tartozó feladatokat lásson el 2016. december 31-ig, amely határidőbe a  kitelepülés és visszatelepülés időtartama
nem számít bele.
Orbán Viktor s. k.,
 miniszterelnök